A BIZOTTSÁG 1877/2002/EK RENDELETE

(2002. október 21.)

az 1727/2000/EK, a 2290/2000/EK, a 2433/2000/EK, a 2434/2000/EK, a 2435/2000/EK és a 2851/2000/EK tanácsi rendelet által előírt rendelkezések sertéshúságazatra vonatkozó alkalmazási szabályainak megállapításáról, valamint a 2698/93/EGK és az 1590/94/EK rendelet hatályon kívül helyezéséről szóló 1898/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes mezőgazdasági termékekre vonatkozó engedmények közösségi vámkontingens formájában történő megállapításáról, valamint a Magyarországgal kötött Európa-megállapodásban előírt egyes mezőgazdasági engedmények önálló és átmeneti intézkedésként történő kiigazításáról szóló, 2002. július 29-i 1408/2002/EK tanácsi rendeletre[1] és különösen annak 1. cikke (3) bekezdésére,

mivel:

(1) A legutóbb az 1006/2001/EK rendelettel[2] módosított 1898/97/EK rendelet[3] megállapítja az Európa-megállapodás sertéshúságazatra vonatkozó rendelkezéseinek alkalmazási szabályait. Ezt a rendeletet módosítani kell az 1727/2000/EK tanácsi rendelet[4] helyébe lépett, és a rendelet hatálya alá tartozó termékeket újakkal kiegészítő 1408/2002/EK rendelet sertéshúságazatra vonatkozó rendelkezéseivel összhangban.

(2) Ezt a rendeletet az 1408/2002/EK rendelettel együtt 2002. július 1-jétől kell alkalmazni.

(3) Az e rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1898/97/EK rendelet a következőképpen módosul:

1. A cím helyébe a következő szöveg lép:

"A Bizottság 1898/97/EK rendelete (1997. szeptember 29.) a Bulgáriával, a Cseh Köztársasággal, Szlovákiával, Romániával, Lengyelországgal és Magyarországgal kötött Európa-megállapodásokban előírt rendelkezések sertéshúságazatra vonatkozó alkalmazási szabályainak megállapításáról".

2. Az I.A melléklet helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2002. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 21-én.

a Bizottság részéről

Franz FISCHLER

a Bizottság tagja

MELLÉKLET

"I. MELLÉKLET

A. MAGYARORSZÁGRÓL SZÁRMAZÓ TERMÉKEK

Sorszám Csoportszám KN-kód Árumegnevezés1 Alkalmazandó vámtétel Éves mennyiség 2002.07.01-től 2003.06.30-ig (tonna)) Éves növekmény 2003.07.01-től (tonna) Különleges rendelkezések

09.4705 1 1601 00 91 1601 00 99 Kolbász, száraz vagy egyéb vámmentes 10 500 875 (2)

09.4706 2 1602 41 10 1602 42 10 1602 49 11 1602 49 13 1602 49 15 1602 49 19 1602 49 30 1602 49 50 Más elkészített és konzervált házisertéshús vámmentes 1 080 90 (2)

09.4704 3 0210 11 11 0210 12 11 0210 19 40 0210 19 51 Házisertéshús, sózva vagy sós lében tartósítva vámmentes 1 200 100 (2)

09.4708 4 ex 0203 Házisertéshús, frissen, hűtve vagy fagyasztva vámmentes 48 000 4 000 (2) (3)

09.4727 H1 1501 00 19 Sertészsír (zsiradék is), egyéb vámmentes 2 880 290

1 A Kombinált Nómenklatúra értelmezési szabályaitól eltérően az árumegnevezések csupán tájékoztató jellegűek; a kedvezményrendszer szempontjából e melléklet alkalmazásában a KN-kód a mérvadó. Ex-KN-kód esetében a kedvezményrendszer alkalmazhatóságát a KN-kód és a megfelelő árumegnevezés alapján együttesen kell meghatározni. 2 Ez a kedvezmény csak olyan termékekre érvényes, amelyek nem részesülnek export-visszatérítésben. 3 Az önmagában előkészített vesepecsenye kivételével."

[1] HL L 205., 2002.8.2., 9. o.

[2] HL L 140., 2001.5.24., 13. o.

[3] HL L 267., 1997.9.30., 58. o.

[4] HL L 198., 2000.8.4., 6. o.